laion/Wikipedia-Exotic huggingface dataset:
מנחם מרדכי (השני)

רבי מנחם מרדכי היה דיין ודרשן באדריאנופולי שבטורקיה, ומחבר ספר דברי מנחם על הטור ובית יוסף. נולד לרבי מרדכי שמעון בן שלמה, מחבר ספר מטה שמעון על חושן משפט (ג' חלקים, שאלוניקי ה'תקע"ט), בנו של רבי שלמה מרדכי, מחבר ספר חשק שלמה (קושטא תקכ"ח). התייתם מאביו בגיל צעיר מאד, כעדותו בהקדמה לספרו מנחת זיכרון: מי יתן לי אבר כיונה למצוא מנוח, שאגתי מנהמת לבי, כי יד אלהים נגעה בי, כי רחק ממני מנחם משיב נפשי, אבי אבי בישראל גדול שמו, שם משמעון כשם הגדולים, וגויתו כתרשיש, איש חיל רב פעלים, ליבי למ'ו אב יצעק, גנוחי גנח וילולי...לזאת יחרד לבי, על אשר לא זכיתי לינק מדדי תבונתו, ולהנות מזיו חכמתו, כי משנגנ'ז א'ב, אבא רחמנא, הן אני נשארתי תינוק יונק מדדי אמו, אפרוח בן יומו, קטן שאין בו דעת... — מנחת זכרון, הקדמה תקופה ארוכה חי בדוחק גדול, סבל מעניות ומרעב והתקשה לדאוג לפרנסת משפחתו. בהקדמה לספר מערכות בענייני אגדה כתב, שהוא עוסק באגדה משום שאין דעתו צלולה עליו בשל העניות שפקדה את ביתו: ”עוד רעה חולה חסרון כיס קשה...והבית מלא, הילדים רכים ואת פ'ת רוצים, וכתונת פסים...בשרי עלי יכאב דאין ידי לתת לכסף מוצא, כאשר נודע לכל העם מקצה, דדדחיקא לי שעתא טובא, מדלית לי אפי' פת חריבה” (מרפא לשון, התנצלות המחבר). בעל כורחו, נאלץ לצאת מהישיבה ולעסוק במלאכה. היה בקשרי ידידות קרובים עם רבי אברהם פלאג'י, רבה של אזמיר. לאחר זמן הכירו בו מספר גבירים אשר תמכו בו ובהוצאת ספריו, ובראשם הנדיב שמעון שלמה. נפטר בסביבות שנת 1887. מנחת זיכרון (שאלוניקי ה'תקצ"ג) - חידושים ומערכות בענייני חושן משפט. דבר אמת (שאלוניקי ה'תר"ג) - הלכות ספר תורה. מרפא לשון (שאלוניקי ה'תקצ"ז) - מערכות בענייני אגדה. דבר המשפט (אזמיר ה'תרל"ד) - על שולחן ערוך חושן משפט. דברי מנחם (שני חלקים, שאלוניקי ה'תרכ"ט)- על טור ובית יוסף אורח חיים, במתכונת הספרים כנסת הגדולה ויד אהרן לרבי אהרן אלפאנדארי. נדפס מחדש בתוך סדרת 'שולחן ערוך אוצרות ספרד'. אצבע קטנה (אזמיר ה'תרל"ו) - על ספר מורה באצבע לרבי חיים יוסף דוד אזולאי מנחם אבלים (אזמיר ה'תר"מ) - דינים וחידושים בנושא אבלות. נדפס מחדש בירושלים ה'תשע"ג. דברי מנחם חלק א', באתר היברובוקס דברי מנחם חלק ב', שאלוניקי ה'תרכ"ט, באתר הספרייה הממלכתית של רוסיה מרפא לשון, שאלוניקי ה'תרע"ח, באתר הספרייה הממלכתית של רוסיה דבר אמת, באתר היברובוקס מנחת זכרון, באתר היברובוקס דבר המשפט, באתר היברובוקס אצבע קטנה, באתר היברובוקס מנחם אבלים, באתר היברובוקס מנחם אבלים עם ליצחק ריח (ירושלים ה'תשע"ג), תולדות המחבר. מרפא לשון, התנצלות המחבר מנחם אבלים, הסכמת הרב אברהם פאלאג'י דברי מנחם, הקדמה
פריי

האם התכוונתם ל... פריי (מיתולוגיה) – דמות מהמיתולוגיה הנורדית אליזבת פריי – אשת-רוח בריטית, הומניסטית, פעילת זכויות אדם ופעילת רפורמות חברתיות אלכסנדר פריי – שחקן כדורגל שווייצרי אפרים פריי – פרופסור ישראלי לאלקטרוניקה במכון ויצמן למדע ג'ואל פריי – שחקן בריטי ג'יימס פריי – סופר אמריקאי גלן פריי – גיטריסט האיגלס גרהארד פריי – מתמטיקאי וריאן פריי – חסיד אומות העולם ישראל פריי – עיתונאי ישראלי לאונרד פריי – שחקן קולנוע ותיאטרון אמריקאי לוסי פריי – שחקנית אוסטרלית סטיבן פריי – שחקן, קומיקאי, מחזאי, סופר ובמאי אנגלי יהודי סבסטיאן פריי – כדורגלן צרפתי המשחק בעמדת השוער פיטר פריי – במאי נודע בישראל בשלושים שנות המדינה הראשונות פיליפ ג'יי פריי – הדמות הראשית בסדרת ההנפשה פיוצ'רמה צ'אנינג פריי – כדורסלן אמריקאי בריאן גריג פריי – ביולוג והרפטולוג אמריקאי-אוסטרלי הידוע בעבודתו על חקר הארס אחר: דה פריי (The Fray) - להקת רוק אמריקאית פרי (פירושונים)
קלפים פתוחים

קלפים פתוחים היא תוכנית אירוח ישראלית לילדים ולבני נוער, בהנחיית נתיב רובינזון. היא שודרה מדי שבוע בטלוויזיה החינוכית בין השנים 1996–2001. התוכנית מיועדת לבני נוער, וגם רבים מיוצריה הם בני נוער (למשל, תחקירני התוכנית). בכל פרק מתכנס פאנל של מספר בני נוער מרחבי הארץ ומקבוצות שונות בציבור על מנת לדון בנושא מסוים, ובנוסף מגיעה לאולפן קבוצה של כמה עשרות בני נוער, המשתתפת כקהל בתוכנית ותפקידה לשאול את המרואיינים שאלות ולשוחח עימם. מנחה התוכנית מוביל את הפרק ומחבר בין חברי הפאנל לקהל, אשר עליהם לנהל שיח מתון ומכובד. המשתתפים דנים בנושאים שונים המעסיקים ומעניינים בני נוער. בין הנושאים השונים שנידונו לאורך שנות התוכנית: אהבה, גיוס לצה"ל, אלימות, קשיים חברתיים, יחסי מין, עצמאות כלכלית, נשירה מהלימודים, כתות, עישון, קעקועים, שימוש בסמים, אלכוהוליזם והפרעות אכילה. שם התוכנית נועד להצביע על על הפתיחות הנדרשת בשיח עם בני הנוער בנושאים השונים, חלקם שנויים במחלוקת, כאשר "הקלפים פתוחים". משבצת השידור של התוכנית הייתה מדי שבוע, לרוב ביום רביעי או חמישי, בשעה 17:30. פרקי התוכנית זכו לרוב לנתוני רייטינג של כ-15 אחוזי צפייה. ערך מורחב – בג"ץ קלפים פתוחים אחד מפרקי התוכנית, "נוער גאה", עסק בזהות מינית. בפאנל התארחו שני צעירים הומוסקסואלים, צעיר ביסקסואל וצעירה לסבית (ובנוסף נכחה בקהל אם לבן הומוסקואל והשחקן חגי אייד שוחח עם הקהל). המשתתפים סיפרו את סיפורם האישי ודנו בסוגיות שונות הקשורות ללהט"ב כגון יחס החברה, יציאה מהארון, יחסיהם עם משפחותיהם והסביבה, קשיים, השקפת עולמם וכדומה. הפרק שובץ לשידור ביום 21 בנובמבר 1996 בערוץ חינוכית 2. שר החינוך באותה תקופה, זבולון המר (מפד"ל), הורה לעכב את שידור התוכנית בנימוק ששידור פרק כזה בטלוויזיה החינוכית יתפרש כמתן לגיטימציה להומוסקסואליות. בעקבות כך הגישו לב האגודה לזכויות האזרח, אגודת הלהט"ב וארגון קל"ף (קהילה לסבית פמיניסטית) עתירה נגד שר החינוך, הטלוויזיה החינוכית והרשות השנייה לטלוויזיה ולרדיו, בדרישה לשדר את התוכנית. בעתירה נטען, כי פסילת התוכנית פוגעת בחופש הביטוי, מפלה הומואים ולסביות ומשדרת מסר שלילי כלפיהם. בפסק הדין, שניתן לאחר שנה וחצי, קבע בג"ץ פה אחד כי יש להתיר את שידור התוכנית כפי שתוכנן במקור, בערוץ בו תוכנן השידור, ללא התניה של השידור בשינויים וסייגים כפי שדרשו המשיבים. הפרק שודר, בשני חלקיו, ב-20 וב-27 בנובמבר 1997, וזכה לרייטינג של כ-90 אחוז. "קלפים פתוחים", במיזם "אישים" לתיעוד היצירה הישראלית "קלפים פתוחים", באתר הטלוויזיה החינוכית הישראלית קלפים פתוחים - פרק מהסדרה "הבלתי חשובים", סרטון באתר יוטיוב נטע ידיד, יעל רימון ושוש צימרמן, מדיניות משרד החינוך בנושא הלהט"בי: בין "קלפים פתוחים" לבין חוזר מנכ"ל כנגד ההומופוביה, מפגש לעבודה חינוכית-סוציאלית 33, עמ' 212–213 סמדר שילוני, "זה היה פורץ דרך, לא סדום ועמורה": כך ניצל פרק על נוער גאה ב"קלפים פתוחים", באתר ynet, 2 במרץ 2023
ליתיום ניטריד

ליתיום ניטריד (Lithium Nitrid} הוא תרכובת של ליתיום וחנקן שנוסחתה Li3N. החומר הוא מוצק שצבעו אדמדם והוא הניטריד היציב היחיד של מתכת אלקלית. ליתיום ניטריד נוצר מתגובת ליתיום עם חנקן גזי: 6 L i ( s ) + N 2 ( g ) → 2 L i 3 N ( s ) {\displaystyle 6Li_{(s)}+N_{2(g)}\rightarrow 2Li_{3}N_{(s)}} החומר מגיב בפראות עם מים ומשתחררת אמוניה: L i 3 N + 3 H 2 O → 3 L i O H + N H 3 {\displaystyle Li_{3}N+3H_{2}O\rightarrow 3LiOH+NH_{3}} המבנה הגבישי שכבתי: לוחות בהרכב -Li2N בהם כל חנקן קשור ל 6 אטומי ליתיום וביניהן שכבות המכילות יוני ליתיום +Li. לליתיום ניטריד מוליכות יונית, ההולכה הסגולית 2 ∗ 10 − 4 Ω c m − 1 {\displaystyle 2*10^{-4}\Omega cm^{-1}} . סימום במימן מעלה את המוליכות וסימום במתכת מקטין אותה. מדיה וקבצים בנושא ליתיום ניטריד בוויקישיתוף P.A.G. O'Hare, Gerald K. Johnson, Lithium nitride (Li3N): standard enthalpy of formation by solution calorimetry, The journa of Chemical Thermodymanics 7, 1975, עמ' 13-20
צ'יפ ודייל: החיים בפארק

צ'יפ ודייל: החיים בפארק (באנגלית: Chip 'n' Dale: Park Life) היא סדרת טלוויזיה בסטרימינג מונפשת המבוססת על הדמויות המצוירות צ'יפ ודייל. הסדרה עלתה לראשונה בדיסני+ ב-28 ביולי 2021, והיא מופקת על ידי חברת וולט דיסני צרפת ו-Xilam Animation. שלא כמו איטרציות אחרות של הדמויות, הסדרה היא לא מילולית, בדומה לתוכניות אחרות שהפיק Xilam. ב-15 ביוני 2022, הוכרז שהסדרה חודשה לעונה שנייה שתשודר ב-24 במאי 2023. בארצות הברית, הוא הוקרן בבכורה בערוץ דיסני ב-9 בינואר 2023, ובדיסני XD ב-14 בינואר 2023 בטלוויזיה ליניארית. בישראל העונה הראשונה שודרה לראשונה ב-12 במרץ 2023 והסתיימה ב-21 ביולי 2023 והעונה השנייה שודרה לראשונה ב-28 בינואר 2024 והסתיימה ב-16 באוגוסט 2024. שני סנאים בהרפתקה מטורפת בפארק וכל פעם קורה משהו חדש ואפילו מוזר יותר, ואפילו יש להם כמה חברים. מתיו גצי - צ'יפ קייסי צ'ייס - דייל סינדי לי דלונג - הגורים של פלוטו ביל פארמר - פלוטו סילבן קארוסו - דונלד דאק דייוויד גסמן - ביגל בויז, בוץ בצובר הביקורות Rotten Tomatoes, לסדרה יש דירוג של 80% על סמך ביקורות של 5 מבקרים. קריסטי פוצ'קו מ- IGN דירג את הסדרה ב-8 כוכבים מתוך 10 ומצא שהיא פרשנות מרעננת של צ'יפ ודייל, תוך שהוא משבח את האנימציה ומחמיא להומור של התוכנית. אשלי מולטון מ- Common Sense Media דירגה את צ'יפ ודייל: החיים בפארק 3 כוכבים מתוך 5 כוכבים, מצאה נוכחות נעימה של מסרים חיוביים ומודלים לחיקוי, תוך ציטוט של חברות וסקרנות, ומצאה את הסדרה מבדרת על פני ההומור שלה. ג'נה אנדרסון מ-Comicbook.com דירגה את הסדרה ב-3 כוכבים מתוך 5 כוכבים, שיבחה את סגנון האנימציה והחמיאה לביצועים של השחקנים המדובבים, אך ציינה שהסדרה פשוטה מדי מבחינה נרטיבית. אתר האינטרנט הרשמי של צ'יפ ודייל: החיים בפארק "צ'יפ ודייל: החיים בפארק", במסד הנתונים הקולנועיים IMDb (באנגלית) "צ'יפ ודייל: החיים בפארק", באתר Rotten Tomatoes (באנגלית) "צ'יפ ודייל: החיים בפארק", באתר Metacritic (באנגלית) "צ'יפ ודייל: החיים בפארק", באתר דיסני+ סדרות (באנגלית) "צ'יפ ודייל: החיים בפארק", במסד הנתונים הקולנועיים KinoPoisk (ברוסית)
חידת תשע נקודות

חידת תשע הנקודות היא חידה מתמטית שמבקשת לחבר תשע נקודות המסודרות בריבוע עם עט בארבעה (או פחות) קווים ישרים מבלי להרים את העט. החידה הופיעה תחת שמות רבים אחרים במהלך השנים. סם לויד טען שהמציא את החידה בשנת 1907. מדיה וקבצים בנושא חידת תשע נקודות בוויקישיתוף One Solution to the Puzzle of the Nine Dots ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
אהוד ביבי

אהוד ביבי (נולד ב-1981 לערך) הוא קצין צה"ל בדרגת תת-אלוף אשר בתפקידו האחרון כיהן כמפקד חטיבת האש 215. ביבי התגייס לצה"ל ב-1999. שירת כקצין סיור, מפקד פלגה, סגן מפקד סוללה ומפקד סוללה בגדוד 405, תפקיד בו שירת במהלך מלחמת לבנון השנייה. הוא המשיך לשרת בגדוד כקצין אג"ם וסמג"ד. לאחר מכן שימש קצין אג"ם אגד ארטילרי 282. ב-2012 מונה למפקד גדוד 402 באגד ארטילרי 215 ולאחר מכן שימש סגן מפקד האגד. ב-2018 מונה לראש מחלקת תורת חיל התותחנים ומפקד אגד ארטילרי 454. ב-2019 מונה לראש מחלקת תכנון מבצעי בחטיבת המבצעים. באוגוסט 2022 מונה למפקד חטיבת האש 215. שירת כמפקד החטיבה במהלך מלחמת חרבות ברזל עד סיום כהונתו באוגוסט 2024. ב-4 באוגוסט 2024 סוכם לתפקיד ראש חטיבת כוח האדם בזרוע היבשה בדרגת תת-אלוף. ביבי נשוי ואב לחמישה. בעל תואר שני בדיפלומטיה וביטחון מאוניברסיטת תל אביב. בוגר המכללה לפיקוד טקטי והמכללה הבין-זרועית לפיקוד ולמטה. מדיה וקבצים בנושא אהוד ביבי בוויקישיתוף עולה לתורה, אתר בית התותחן חטיבת האש 215 כובשת את הרובע הביטחוני | Israel Defense, באתר www.israeldefense.co.il, ‏2023-12-18 אל"ם אסף רחמים נכנס לתפקיד מפקד חטיבת האש 215, באתר צה"ל, 5 באוגוסט 2024
קיכלי הרים כחול

קיכלי הרים כחול (שם מדעי: Sialia currucoides) הוא מין של ציפור שיר ממשפחת הקיכליים החי בטבע במערב אמריקה הצפונית למורדות הרי הרוקי ונודד דרומה בחורף. הקיכלי הוא הציפור הלאומית של המדינות: איידהו ונבדה. קיכלי זה מגיע לאורך 15.5-18 ס"מ, בעל מוטת כנפיים של 11-14.2 ס"מ ומשקלו 24–37 גרם. הוא בעל דו-צורתיות זוויגית בולטת, כאשר הזכרים בעלי גוון כחול מלא, בעוד הנקבות בעלות גוני תכלת אפור והראש והחלק התחתון אפור. הם בעלי מקור חד ושחור ואישונים שחורים. בטבע הקיכלי יכול לחיות בין 6 עד 10 שנים. הקיכלי הוא אוכל כל, כאשר במשך הקיץ תזונתו מתבססת בעיקר על חרקים או עכבישים, בעוד במשך החורף הוא ניזון בעיקר מפירות יער. זוהי ציפור השוכנת לאורך מערב אמריקה הצפונית בין אלסקה ודרום קנדה עד לצפון מקסיקו, כשבחורפים היא נודדת דרומה. בהתאם לתקופת השנה, הם עשויים להיות בסביבות משתנות בין הרים, ערבות עשב פתוחות או חורשים פתוחים יחסית. הקיכלים מקננים בין הענפים בחללים טבעיים ולעיתים גם בתיבות קינון. בקן הנקבה מטילה ארבע עד חמש ביצים כחולות בצבעם, אותם שני ההורים מגדלים. הביצים בוקעות כעבור שבועיים. מדיה וקבצים בנושא קיכלי הרים כחול בוויקישיתוף קיכלי הרים כחול, באתר ITIS (באנגלית) קיכלי הרים כחול, באתר NCBI (באנגלית) קיכלי הרים כחול, באתר Animal Diversity Web (באנגלית) קיכלי הרים כחול, באתר Internet Bird Collection (באנגלית) קיכלי הרים כחול, באתר GBIF (באנגלית) קיכלי הרים כחול באתר הרשימה האדומה של IUCN
צ'אר ארקטי

צ'אר ארקטי (שם מדעי: Salvelinus alpinus) הוא מין של דג גרם ממשפחת הסלמוניים, החי לאורך האזור הארקטי והתת-ארקטי בין חופי האוקיינוס הארקטי וגם בחופי צפון קנדה, אלסקה, סקנדינביה, גרינלנד, איסלנד וסיביר, כשהוא נדיר דרומה משם. בעונת הרבייה נודד הדג להטיל את ביציו בנהרות ואגמים. הדבר הופך אותו לאחד מדגי המים המתוקים הצפוני ביותר בעולם. הדג שייך לסוג Salvelinus והוא קרובה של טרוטת האגמים, עימה הוא לעיתים מכליא בטבע. דג זה מגיע בשני מופעים בטבע: ננסי וענק. פרטים של הזן הננסי מגיעים לאורך ממוצע של 8 ס"מ ולמשקל של 0.2 עד 2.3 ק"ג, בעוד פרטים של הזן הענק מגיעים לאורך מוערך של 40 ס"מ ולמשקל 2.3 עד 4.5 ק"ג. הדגים הגדולים ביותר נתפסו בצפון קנדה והגיעו למשקל של 9 ק"ג. למרות שישנם שני מופעים של הדג בטבע, שני הזוויגים שלו דומים בגודלם ובמראם. צבעו של הדג משתנה בין האוכלוסיות השונות. הגב לרוב שחור עד כהה והבטן והגחון בעלי גוני אדום-כסוף, צהבהב ולבן. הדג בעל ראש ולסתות מוארכות וגיבנת בגבו. הלסתות מתעקלות כלפי מעלה. דג זה מעביר את חייו הבוגרים בים בקרבת החופים. כמה אוכלוסיות נשארות כל חייהן במים מתוקים. בעונת הרבייה קופץ הדג מעל מפלים ושוחה לעבר נהרות ואגמים שבהם הוא חי. הוא עצמו עלול להיטרף בידי קטלנים, טורפים ימיים, דוב קוטב, לוטרת ים ומגוון עופות ימיים וכן בידי מספר סלמונים גדולים יותר, אפילו מבני מינו שאינם בוחלים בקניבליזם. בנוסף הוא נידוג בידי אנשים רבים באופן מסחרי. מדיה וקבצים בנושא צ'אר ארקטי בוויקישיתוף צ'אר ארקטי, באתר ITIS (באנגלית) צ'אר ארקטי, באתר NCBI (באנגלית) צ'אר ארקטי, באתר האנציקלופדיה של החיים (באנגלית) צ'אר ארקטי, באתר FishBase (באנגלית) צ'אר ארקטי, באתר GBIF (באנגלית) צ'אר ארקטי באתר הרשימה האדומה של IUCN
ניקולס שבלייה

ניקולס שבלייה (באנגלית: Nicholas Chevalier;‏ 9 במאי 1828 – 15 במרץ 1902) היה אמן יליד רוסיה שפעל באוסטרליה ובניו זילנד. שבלייה נולד בסנט פטרסבורג, רוסיה, בנו של לואי שבלייה, שהגיע משווייץ, והיה משגיח על אחוזותיו של הנסיך דה ויטגנשטיין ברוסיה. אמו של ניקולס הייתה רוסייה. ניקולס עזב את רוסיה עם אביו ב-1845, ולמד ציור ואדריכלות בלוזאן, שווייץ ובמינכן. ב-1851 עבר שבלייה ללונדון ועבד כמאייר בליטוגרפיה ובצבעי מים. הוא גם עיצב מזרקה שהוקמה באזור המלכותי באוסבורן, ושניים מציוריו נתלו באקדמיה בשנת 1852. הוא למד ציור גם ברומא. בסוף 1854 הפליג שבלייה מלונדון לאוסטרליה כדי להצטרף לאביו ואחיו, והגיע למלבורן ב-25 בדצמבר. באוגוסט 1855 הוא השיג עבודה כקריקטוריסט בעיתון "מלבורן פאנץ' החדש". מאוחר יותר הוא עשה עבודת גרפיקה עבור ה-Illustrated Australian News ועבד גם בכרומוליטוגרפיה. הוא ליווה את החוקר/מטאורולוג גאורג פון נוימאייר בנסיעות לאזורים מרוחקים של ויקטוריה, והחומר שנאסף במסעות כאלה הביא לכמה מהיצירות המוכרות ביותר שלו בתקופה זו, לרבות ציורו את הר אראפילס במערב ויקטוריה. בשנת 1864, כאשר נוסדה הגלריה הלאומית של ויקטוריה, נערכה תערוכה של יצירות של אמנים ויקטוריאנים. הממשלה הסכימה לקנות את התמונה הטובה ביותר שהוצגה תמורת 200 פאונד. ציור השמן שלו "חוות הבאפלו" נבחר, והיה הציור הראשון שצויר באוסטרליה ונכלל באוסף מלבורן. בשנת 1865 ביקר שבלייה בניו זילנד, נסע הרבה ועשה עבודת ציור מקיפה שהוצגה בשובו למלבורן. ב-1869 הצטרף לספינה "גלאטאה" כאמן עם הדוכס מאדינבורו, במסע למזרח ובחזרה ללונדון. הספינה עגנה בטהיטי, הוואי, יפן, סין, ציילון (סרי לנקה) והודו. התמונות שצוירו במהלך המסע הוצגו בדרום קנזינגטון. בינואר 1874 שבלייה הוזמן על ידי המלכה ויקטוריה לנסוע לסנט פטרסבורג ולצייר תמונה של נישואי הדוכס מאדינבורו. שבלייה הפך את לונדון לבסיסו והציג באקדמיה ציורים מ-1871 עד 1887. שבלייה מת בלונדון ב-15 במרץ 1902. שבלייה התחתן עם קרוליין וילקי ב-1855, קרובת משפחה של הצייר סר דייוויד וילקי. שבלייה היה אדם בעל קסם אישי רב ודיבר צרפתית, אנגלית, רוסית, גרמנית, איטלקית ופורטוגזית. הוא היה מוזיקאי חובב, בהיה כנר שני באגודה המלכותית לתזמורת חובבים, אשר הוקמה על ידי קצינים בגאלטאה ובה היה הדוכס כינור ראשון. הגלריה לאמנות ציבורית דנידין (ניו זילנד), מוזיאון הונולולו לאמנות, הגלריה הלאומית של ויקטוריה, גלריה לאמנות יפה, הספרייה הלאומית של אוסטרליה ( קנברה) ועוד, נמנים עם האוספים הציבוריים המכילים יצירות של ניקולס שבלייה. בשנת 2011 ניקולס שבלייה היה הנושא של תערוכה "אוסטרליאן אודיסיאה", בגלריה לאמנות גיפסלנד, ויקטוריה. מדיה וקבצים בנושא ניקולס שבלייה בוויקישיתוף Melvin Day, Nicholas Chevalier - Artist - His Life and Work with Special Reference to His Career in New Zealand and Australia. Wellington, New Zealand: Millwood Press, 1981 Marjorie J. Tipping, 'Chevalier, Nicholas (1828 - 1902)', Australian Dictionary of Biography, Volume 3, MUP, 1969, pp 387–388. Neil Roberts, Nicholas Chevalier: an artist’s journey through Canterbury in 1866. Christchurch, New Zealand: Robert McDougall Art Gallery, 1992. Simon Gregg, Nicholas Chevalier: Australian Odyssey. Sale, Australia: Gippsland Art Gallery, 2011. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקולס שבלייה".
ישעיה הלוי הורוביץ (השני)

רבי ישעיה הלוי הורוביץ (נפטר באדר ה'תמ"ט, 1689, פוזנא) היה אב"ד וראש ישיבה בפרנקפורט. כיהן גם כמרא דאתרא בפיורדא, בלייפניק, בבומסלא ובפוזנא. אביו היה רבי שבתי שפטל הלוי הורוביץ (בעל 'ווי העמודים'), וסבו היה רבי ישעיה הלוי הורוביץ בעל 'שני לוחות הברית' (השל"ה). פרטים רבים בקורות חייו אינם ידועים בוודאות, וחוקרים שונים העלו השערות שונות. ככל הנראה נולד בסביבות שנת ה'שצ"ב (1632), אך יש המקדימים את לידתו בעשרים שנה. נקרא על שם סבו הנודע, בעל השל"ה. גדל בפוזנא, ורבו המובהק היה אביו רבי שבתי שפטל, שכיהן כמרא דאתרא של פוזנא בשנים ה'ת"א–ה'תי"ח (1641–1658). כאשר הדפיס אביו את חיבורו של סבו שני לוחות הברית, הוסיף הנכד שיר לכבודו של החיבור. נשא לאישה את מרים בתו של ר' שלמה בן ר' מנדל מפוזנא. התגורר בפוזנא ושימש בה שליח ציבור וגבאי צדקה. היה רב בכמה קהילות בבוהמיה ובמוראביה. בשנת ה'תי"ז (1657) בערך התמנה כרב בשטייניץ (אנ') שבמוראביה. בשנים ה'תל"א–ה'תל"ג, ואולי עוד קודם לכן, כיהן כרב בלייפניק. בה'תל"ד–ה'תל"ז (1674–1677) בערך כיהן בבומסלא. ידוע שכאביו היה גם מרא דאתרא של פיורדא, אך לא ברור באיזו תקופה הייתה רבנות זו. ככל הנראה, רבנותו הראשונה הייתה בפיורדא, והוא היה רבה של העיר בשנים ה'תי"ד–ה'תי"ז, לפני שנסע למוראביה. אולם, יש הסבורים שרבנות זו הייתה לאחר הרבנות בשטייניץ, בשנים ה'תכ"ח–ה'תל"א. בשנת ה'תל"ז (1677) בערך, קיבל את רבנות פרנקפורט והתמנה שם לאב"ד ולראש ישיבה. זו הייתה רבנותו העיקרית שעל שמה התפרסם. חתם על תקנות חדשות הנוגעות לחינוך הילדים בקהילה. בתקופה זו התכתב עם רבים מפוסקי דורו, ותשובות הלכתיות שלו מופיעות בספרי הפוסקים כחות יאיר, עבודת הגרשוני, אבן השהם וחינוך בית יהודא. בכ"ב באייר ה'תמ"ה נפטר בנו יעקב קופל, ובכ"ו באייר נפטרה אשתו מרים. מאוחר יותר נשא אשה שנייה. בשנת ה'תמ"ז (1687) בערך עזב את פרנקפורט לטובת רבנות פוזנא. מסופר כי כאשר עזב את פרנקפורט הותיר אחריו שלוש קושיות ללא פתרון ואמר לפרנסי הקהילה שיבחרו לממלא מקומו את מי שיצליח לתרץ את שלושתן. בחודש אדר ה'תמ"ט (1689) חלה ונפטר ונקבר בפוזנא. בכ"ג באדר הסכימה קהילת פוזנא על נתינת קצבה לאלמנתו. בנו שבתי שפטל היה אב"ד פילנה (אנ'), ובנו אברהם היה דיין בפוזנא. נוסף להם, בין תלמידיו היו רבי שמואל שוטן כץ מפרנקפורט, ורבי אברהם ברלין מאמשטרדם. הרב בנימין שלמה המבורגר, הישיבה הרמה בפיורדא, בני ברק תש"ע, כרך א', עמ' 153–162. הוא נזכר כאחד מרבני פיורדא בידי רבי צבי הירש אשכנזי בשו"ת חכם צבי, סימן קיא. הרב מרדכי הורוויץ, רבני פרנקפורט, מוסד הרב קוק תשל"ב, עמ' 64–66.
רמי יעקב

רמי יעקב (באנגלית: Rami Yacoub; נולד ב-17 בינואר 1975) הידוע גם בשמו הפרטי רמי, הוא מפיק מוזיקלי וכותב שירים שוודי ממוצא פלסטיני וחבר לשעבר באולפני שירון (אנ') ואולפני מרטון (אנ'). יעקב שיתף פעולה עם מקס מרטין בתחילת הקריירה שלו. הוא עבד עם מוזיקאים ושחקנים כמו ליידי גאגא, אריאנה גרנדה, דמי לובאטו, סלינה גומז, בריטני ספירס, ניקי מינאז', מדונה, צ'ארלי XCX, בון ג'ובי, בקסטריט בויז, ואן דיירקשן, וסטלייף, הסאטרדייז, פינק, סלין דיון, אנריקה איגלסיאס, טייסטו, אביצ'י, אן סינק, 5 Seconds of Summer, לינדזי לוהן, ויזר ומונסקין. במהלך הקריירה שלו, עבד יעקב על להיטים בין-לאומיים כדוגמת "...Baby One More Time" ו-"I'm Not a Girl, Not Yet a Woman" של בריטני ספירס, "How It's Done" של קאש דול, קים פטרס, אלמה וסטפלון דון ו-"What Makes You Beautiful" של ואן דיירקשן, כמו גם להיטן של דמי לובאטו ושר לויד, "Really Don't Care". בנוסף לכך, עבד יעקב על שלושת השירים "Addicted", "Borrowed Time" ו-"Devil Pray" של הזמרת-יוצרת האמריקאית מדונה. רמי יעקב, ברשת החברתית אינסטגרם רמי יעקב, במסד הנתונים הקולנועיים IMDb (באנגלית) רמי יעקב, באתר AllMusic (באנגלית) רמי יעקב, באתר MusicBrainz (באנגלית) רמי יעקב, באתר Discogs (באנגלית) רמי יעקב, באתר Genius רמי יעקב, באתר SecondHandSongs Cheiron, web.archive.org, ‏2002-11-25 hitquarters.com - This website is for sale! - hitquarters Resources and Information., ww1.hitquarters.com Madonna – Addicted, נבדק ב-2023-03-15 Madonna – Borrowed Time, נבדק ב-2023-03-15 Madonna – Devil Pray, נבדק ב-2023-03-15
2023 (אלבום)

2023 הוא האלבום ה-27 של הזמר הישראלי איל גולן בהוצאת חברת התקליטים ליאם הפקות. האלבום יצא לאור ב-28 במרץ 2023. האלבום זכה להצלחה רבה, כשבצאתו בלטו מתוכו השירים "עיר נמל" ו"מתי את חוזרת" שנכנסו לעשירייה הפותחת במצעדי המוזיקה של היטליסט, מדיה פורסט, גלגלצ והעשירייה. האלבום עצמו הגיע למקום הראשון במצעדים של פלטפורמות המוזיקה אפל מיוזיק וספוטיפיי. וואלה! תרבות‏, אייל גולן ממשיך במסורת מוציא אלבום חדש לכבוד חג פסח. האזינו לו, באתר וואלה, 28 במרץ 2023 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
ל'אוקסיטן אן פרובאנס

ל'אוקסיטן אן פרובאנס (בצרפתית: L'Occitane en Provence; נהגה: [lɔk.si.tan ɑ̃ pʁɔ.vɑ̃s]; בתרגום לעברית: האישה האוקסיטנית בפרובאנס) היא קמעונאית יוקרה צרפתית, המייצרת ומשווקת מוצרי טיפוח גוף, פנים ושיער; בישום ובישום אוויר לבית; שממוקמת במנוסק (אנ') שבמחוז האלפים של פרובאנס עילית בדרום מזרח צרפת המטרופוליטנית. החברה שנוסדה ב-1976 בידי אוליבייה בוסן (אנ') כחברה שתשמר את מסורות הייצור של שמנים אתריים, סבונים וכדומה, של מולדתו פרובאנס, הלכה והתרחבה. וכאשר מכר את רוב מניות החברה למשקיעי הון סיכון בשנות ה-90 של המאה ה-20 כדי לממן התרחבות של החברה, מצא עצמו המייסד מודר מהניהול השוטף ומשותפות בהחלטות האסטרטגיות. ב-1994 הצטרף לחברה איש העסקים האוסטרי ריינולד גייגר (אנ'), שרכש תחילה 33% ממניות החברה ועד 1996 הפך לבעל מניות הרוב. אחרי השתלטותו על החברה, החזיר גייגר את המייסד בוסן להנהלת החברה כמנהל הקריאייטיב ופיתוח המוצרים. שם החברה הפך בסוף שנות ה-90 מל'אוקסיטן לשמה הנוכחי ל'אוקסיטן אן פרובאנס מאחר שהשם 'פרובאנס' היה בעל משמעות רבה יותר עבור הקהל הבינלאומי של החברה. החברה מפעילה חנויות בלמעלה מ-90 מדינות בעולם (כולל בישראל). ומאז 2010 היא נסחרת בבורסת הונג קונג. מדיה וקבצים בנושא ל'אוקסיטן אן פרובאנס בוויקישיתוף אתר האינטרנט הרשמי של ל'אוקסיטן אן פרובאנס ל'אוקסיטן אן פרובאנס, ברשת החברתית פייסבוק ל'אוקסיטן אן פרובאנס, ברשת החברתית אקס (טוויטר) ל'אוקסיטן אן פרובאנס, ברשת החברתית אינסטגרם ל'אוקסיטן אן פרובאנס, באתר פינטרסט היסטוריה, תרבות ומבנה תאגידי של החברה, מסמך רשמי של החברה הדו"ח השנתי של ל'אוקסיטן לשנת 2021 ערך זה הוא קצרמר בנושא צרפת ובנושא כלכלה. אתם מוזמנים לתרום לוויקיפדיה ולהרחיב אותו.
סרט אנתולוגיה

סרט אנתולוגיה (באנגלית: anthology film), הידוע גם כסרט מִקְבָּץ (omnibus film) או סרט חבילה (package film), הוא סרט בודד המורכב מכמה סרטים קצרים יותר, כל אחד שלם בפני עצמו ומובדל מהאחר, אם כי לעיתים קרובות קשורים זה לזה על ידי אותו נושא, הנחת יסוד או יוצר. לפעמים כל אחד מהם מבוים על ידי במאי אחר או נכתב על ידי מחבר אחר, או אולי אפילו נוצר בזמנים שונים או במדינות שונות. סרטי אנתולוגיה מיוחסים באופן שגוי עם הייפרלינק סינמה(אנ'), סגנון של יצירת סרטים המציג חלקים מסיפורים רבים במהלך הסרט, בעוד שסרטי אנתולוגיה מציגים קטעי סיפור אחד בכל פעם. כמה דוגמאות שגויות כוללות את "ספרות זולה" (1994) ו"אהבה נושכת" (2000), המחלקים את קווי העלילה שלהם באופן לא כרונולוגי, מופרדים על ידי מקטעים. אי-סובלנות (1916) גרנד הוטל (1932) הדרקון העקש (1941) הרפתקאות איכבוד ומר טוד (1949) סיפורים קצרים מאת או הנרי (1952) הרולס רויס הצהובה (1964) רוק בחלל (1981) מופע האימים (1982) אזור הדמדומים: הסרט (1983) חבורת הזאבים (1984) מופע האימים 2 (1987) סיפורי ניו יורק (1989) מעשיות מהצד האפל (1990) סיפורי תל אביב (1992) ארבעה חדרים (1995) הכינור האדום (1998) קפה וסיגריות (2003) סיפורי ארוס (2004) פריז, אני אוהב אותך (2006) V/H/S‏ (אנ') (2012) V/H/S/2‏ (אנ') (2013) V/H/S: Viral‏ (אנ') (2014) הבלדה על באסטר סקראגס (2018) סיפורי תאווה (2018) עמי וארצי (2019) V/H/S/94‏ (אנ') (2021) V/H/S/99‏ (אנ') (2022) V/H/S/85‏ (אנ') (2023) סיפורי תאווה 2 (2023) אנתולוגיה סיפור מסגרת Smith, Nigel N. (22 בינואר 2012). "Bloody Disgusting Founder and "V/H/S" Producer Brad Miska On Why the Found-Footage Movie Is Here To Stay"". Indiewire. נבדק ב-2016-03-06. {{cite web}}: (עזרה)
סמל קווינסלנד

סמל קווינסלנד (באנגלית: Coat of Arms of Queensland) הוא הסמל הרשמי של מדינת קווינסלנד שבאוסטרליה מאז הוענק למדינה בשנת 1893. הסמל שונה מספר פעמים במהלך השנים. הסמל הנוכחי נקבע בשנת 1977. בראש הסמל נמצא צלב מלטה שעליו כתר מלכותי. התומכים הם אייל אדום - בעל חיים שהובא למושבה מלונדון ובשל כך מסמל את הקשר לאנגליה, ועגור ברולגה - ציפור האופיינית למדינה ומהווה אחת מסמליה. על המגן מצוירים ראש של שור, ראש של כבש, אלומת חיטה, קנה סוכר ומכרה זהב המייצגים את ענפי הכלכלה העיקריים של המדינה. בתחתית הסמל מופיע מוטו המדינה: "אמיצים ויפים" (בלטינית: Audax at Fidelis). סמל קווינסלנד באתר ממשלת קווינסלנד (באנגלית) סמלי מדינות אוסטרליה באתר ממשלת אוסטרליה (באנגלית) ערך זה הוא קצרמר בנושא סמלים ובנושא אוסטרליה. אתם מוזמנים לתרום לוויקיפדיה ולהרחיב אותו.
פרנסואה-מארי-ז'אק פוז'ר

פרנסואה-מארי-ז'אק פוז'ר (באנגלית: François-Marie-Jacques Fougère;‏ 26 במאי 1881 – 18 ביולי 1954) היה גנרל צרפתי. הוא שירת בצבא הצרפתי בין השנים 1933 ל-1941, במהלך 1940 היה מחליף מקומו של אז'ן מיטלהאוזר. היה פעיל צבאי במערכה בסוריה ובלבנון במלחמת העולם השנייה. ‏Fougère, François-Marie-Jacques‏, ‏Generals.dk‏ (באנגלית) ערך זה הוא קצרמר בנושא אנשי צבא. אתם מוזמנים לתרום לוויקיפדיה ולהרחיב אותו.